open-index/open-wikipedia-markdown huggingface dataset:
राजपुताना

[उजवे|इवलेसे|250x250अंश|१९०९ मध्ये *इम्पीरियल गॅझेटियरमध्ये प्रकाशित झालेला* [राजपुताना एजन्सी|राजपुताना एजन्सीचा नकाशा  ]]
इवलेसे|250x250अंश|१९२०मधील राजपुताना तथा राजस्थानचा नकाशा,

**राजपुताना** तथा **राजपूतांची भूमी**,  हा भारतीय उपखंडातील एक प्रदेश होता. यात प्रामुख्याने सध्याचे राजस्थान राज्य तसेच मध्य प्रदेश आणि गुजरात या शेजारील राज्यांचे काही भाग 

मध्ययुगीन काळाच्या सुरुवातीला अरवली टेकड्यांच्या पश्चिमेकडील मुख्य वसाहतींना *राजपुताना* म्हणून ओळखले जाऊ लागले.  ईस्ट इंडिया कंपनीने सध्याच्या राजस्थानच्या प्रदेशात असलेल्या त्यांच्या मांडलिक राज्यांसाठी राजपुताना एजन्सी म्हणून नाव दिले.  राजपुताना एजन्सीमध्ये २६ राजपूत आणि २ जाट संस्थाने आणि दोन सरदारकींचा समावेश होता. १९४९मध्ये याचे नाव *राजस्थान* असे केले गेले.  इतिहासकार जॉन की यांनी त्यांच्या " *इंडिया: अ हिस्ट्री"* या पुस्तकात म्हटले आहे की *राजपुताना* हे नाव ब्रिटिशांनीच तयार केले होते. १८२९ मध्ये फेरिश्ताच्या इस्लामिक भारताच्या सुरुवातीच्या इतिहासाच्या भाषांतरात जॉन ब्रिग्जने हा उल्लेख घेतलेला दिसतो.

राजपुतानाचे क्षेत्रफळ अंदाजे ३४३,३२८ चौरस किमी (१३२,५५९ चौरस मैल) आहे आणि ते दोन भौगोलिक विभागांमध्ये मोडते:

* अरावली पर्वतरांगांच्या वायव्येस असलेला एक प्रदेश ज्यामध्ये थर वाळवंटाचा काही भाग समाविष्ट आहे. हा प्रदेश वाळूने व्यापलेला असून ओसाड आहे.
* पर्वतरांगाच्या आग्नेयेस असलेले सुपीक पठार.

अल्ट=Princely States of Rajputana|उजवे|इवलेसे|124x124अंश|राजपुताना राज्ये
राजपुताना प्रदेशात २३ राज्ये, एक सरदारकी, एक जहागीर आणि अजमेर-मेवाडचा ब्रिटिश जिल्हा होता. येथील बहुतेक राज्यकर्ते राजपूत होते. यांनी सातव्या शतकापासून हे येथे राज्य करू लागले.  जोधपूर, जैसलमेर, बिकानेर, जयपूर आणि उदयपूर ही येथील सर्वात मोठी राज्ये होती. १९४७ मध्ये, ही राज्ये अनेक टप्प्यांत भारतात विलीन होउन राजस्थान राज्य अस्तित्वात आले. आग्नेय राजपुतानातील काही जुने भाग आता मध्य प्रदेशचा भाग आहेत आणि नैऋत्येकडील काही भाग आता गुजरातचा भाग आहेत.

## नोंदी 
## संदर्भ 
# लो, सर फ्रान्सिस (संपादक) *द इंडियन इयर बुक अँड हूज हू १९४५-४६*, द टाइम्स ऑफ इंडिया प्रेस, मुंबई.
# शर्मा, निधी *सरंजामशाहीतून लोकशाहीकडे संक्रमण*, आलेख पब्लिशर्स, जयपूर, 2000  .
वर्ग:गुजरातचा इतिहास
वर्ग:मध्य प्रदेशचा इतिहास
वर्ग:राजस्थानचा इतिहास
वर्ग:राजपुताना
तुळशीबाई होळकर

महाराणी **तुळशीबाई होळकर** ( अं. १७८८२०डिसेंबर, १८१७) या इंदूरचे महाराजा यशवंतराव होळकर यांची पत्नी होत्या. यांनी नोव्हेंबर १८११ ते २० डिसेंबर १८१७ दरम्यान मल्हारराव होळकर दुसरे यांच्यानावाने राज्याचा कारभार चालविला होता.

या महानुभाव पंथातील एक पुजारी अजिबा यांची पुत्री होत. त्या यशवंतराव होळकरांच्या अनेक पत्नींपैकी एक होत्या. यशवंतराव १८०६ मध्ये राजा झाले.

तुळसीबाईंना स्वतःला मुले नव्हती. १८११ मध्ये यशवंतराव होळकर यांच्या निधनानंतर, तुळशीबाईंनी ४ वर्षांच्या मल्हारराव होळकर दुसरे यांच्या नावे कारभार हाती घेतला.  दुसरे मल्हारराव यशवंतरावांच्या इतर पत्नींपैकी एकापासून झालेले होते.

तिसऱ्या आंग्ल-मराठा युद्धा दरम्यान तुळशीबाईंनी ईस्ट इंडिया कंपनी विरुद्ध मराठ्यांशी संधान बांधले व बाजीराव पेशव्यांशी हातमिळवणी करून इंग्रजांविरुद्ध लढण्यासाठी कूच केली. त्यावेळी जनरल जॉन माल्कमने महिदपूरजवळ इंदूरी सैन्याला गाठून वाटाघाटी सुरू केल्या. तुळशीबाईंना ब्रिटिशांच्या अटी पटल्या व त्यांनी मराठ्यांची एक फळी उभारण्याचा निश्चय मागे घेण्याचे ठरवले, परंतु इंदूरी सैन्यातील काही सरदारांनी याला कडाडून विरोध केला. तुळशीबाईंची सैन्यावर फारशी पकड नव्हती.  यावेळी झालेल्या झटापटींमध्ये २० डिसेंबर १८१७ रोजी सकाळी महिदपूरजवळील शिप्रा नदीच्या काठावर तिच्याच सैनिकांनी तिचा शिरच्छेद केला आणि तिचा मृतदेह नदीत फेकून दिला.  

## संदर्भ 
वर्ग:इ.स. १८१७ मधील मृत्यू
वर्ग:इंदूर संस्थान
वर्ग:तिसरे आंग्ल-मराठा युद्ध
वर्ग:स्त्री चरित्रलेख
महिदपूर

**महिदपूर** हे भारताच्या मध्य प्रदेश राज्याच्या उज्जैन जिल्ह्यातील उज्जैन शहराजवळील एक छोटे शहर आणि नगरपालिका आहे. या शहराला महिदपूरचे संस्थापक राजा महेदा भिलचे नाव दिलेले आहे .  आधुनिक महिदपूर शहर माळवा प्रदेशात शिप्रा नदीच्या काठावर वसलेले आहे. हे शहर उज्जैन जिल्ह्यातील तालुक्याचे प्रशासकीय केन्द्र आहे.

[अल्ट=Mehidpur Road Railway Station, A station nearest to Mehidpur City|इवलेसे|[महिदपूर रोड रेल्वे स्थानक, येथील सगळ्यात जवळचे स्थानक आहे.]]

## इतिहास 
या शहरात आणि जवळच्या प्रदेशत अनेक ताम्रपाषाणयुगीन अवशेषांचे उत्खनन करण्यात आले आहे. तिसऱ्या आंग्ल-मराठा युद्धातील मराठे आणि इंग्रज यांच्यातील महिदपूरची लढाई येथे लढली गेली होती. भारताचे माजी सरसेनापती सर क्लॉड विल्यम जेकब यांचा जन्म १८६३ मध्ये येथे झाला.
महीदपूर उज्जैन शहराच्या नैऋत्येस ५६ किमी अंतरावर आहे.  पश्चिम रेल्वेच्या दिल्ली-मुंबई मार्गावरील महिदपूर रोड रेल्वे स्थानक येथून १८ किमी अंतरावर आहे. हे शहर उज्जैन, रतलाम, नागदा आणि आगरशी रस्त्याने जोडलेले आहे.

१८१७ मध्ये येथे ब्रिटिशांनी छावणी घातली होती. पहिल्या भारतीय स्वातंत्र्ययुद्धाच्या वेळी महिदपूर जवळ अनेक लढाया झाल्या केंद्र बनले. येथील ब्रिटिश छावणी १८८२ मध्ये बरखास्त करण्यात आली. 

क्षिप्रा नदीच्या काठावर वसलेल्या या शहरात जीर्ण झालेला जुना किल्ला आहे. महिदपूरच्या लढाईचे अवशेष *भस्मी टेकडी* वर दिसतात. सर्वात जुन्या महालक्ष्मी मंदिरांपैकी एक येथे आहे. युद्धभूमीजवळील *ताला कुंची की बावडी* मधीन महिदपूर किल्ल्यातून पळून जाण्यासाठी भूमिगत  रस्ता असल्याचे मानले जाते.

## वस्तीविभागणी 
२००१ च्या जनगणनेनुसार येथील लोकसंख्या ३४,३६५ इतकी होती. ५२% लोकसंख्या पुरुष तर उरलेली स्त्रिया होत्या. १७% लोक ६ वर्षांखालील होते. येथील साक्षरता दर ६२% होता. पुरुष साक्षरता ७०% तर स्त्री साक्षरता ५२% होती.

## संदर्भ 
वर्ग:मध्य प्रदेशमधील शहरे
वर्ग:उज्जैन जिल्हा
वर्ग:तिसरे आंग्ल-मराठा युद्ध
जी कुत्ता से

***जी कुत्ता से***  हा २०१५ मध्ये हरियाणवी आणि हिंदी भाषेत बनलेला एक भारतीय नाट्य चित्रपट आहे. या चित्रपटात राजवीर सिंग, नेहा चौहान, रश्मी सिंग सोमवंशी आणि नितीन पंडित यांच्या प्रमुख भूमिका आहेत. हा चित्रपट एका सत्य घटनेवर आधारित आहे.

हा चित्रपट २०१६ मध्ये भारतात प्रदर्शित होणार होता परंतु सेन्सॉरशिपमुळे तो १६ जून २०१७ पर्यंत पुढे ढकलण्यात आला. राहुल दहिया यांनी लिहिलेला आणि दिग्दर्शित केलेला हा चित्रपट उत्तर भारतातील हरियाणा राज्यात घडतो आणि या प्रदेशातील लिंग भूमिका आणि महिलांबद्दलच्या समाजातील समस्यांचे चित्रण करतो.

## पुरस्कार नामांकने 
## संदर्भ 
वर्ग:भारतीय स्त्रीवादी चित्रपट
वर्ग:इ.स. २०१५ मधील हिंदी चित्रपट
मर्द को दर्द नही होता

***मर्द को दर्द नही होता***  हा २०१८ मध्ये वासन बाला यांनी लिहिलेला आणि दिग्दर्शित केलेला आणि रॉनी स्क्रूवाला यांनी निर्मित केलेला भारतीय हिंदी भाषेतील अ‍ॅक्शन कॉमेडी चित्रपट आहे. या चित्रपटात अभिमन्यू दासानी, राधिका मदन, गुलशन देवैया, महेश मांजरेकर आणि जिमित त्रिवेदी अभिनेते आहे. या चित्रपटात, जन्मजात वेदनाशामकता नावाचा दुर्मिळ आजार असलेला एक तरुण आपल्या शत्रूंवर विजय मिळविण्याच्या प्रयत्नात निघतो.

२०१८ च्या टोरंटो आंतरराष्ट्रीय चित्रपट महोत्सवाच्या मिडनाईट मॅडनेस विभागात या चित्रपटाचा प्रीमियर झाला, जिथे त्याला पीपल्स चॉइस अवॉर्ड: मिडनाईट मॅडनेस मिळाला. २०१८ च्या मामी चित्रपट महोत्सवातही हा चित्रपट दाखवण्यात आला जिथे त्याला उभे राहून दाद मिळाली.

*मर्द को दर्द नही होता* २१ मार्च २०१९ रोजी प्रदर्शित झाला आणि समीक्षकांकडून त्याला सकारात्मक प्रतिसाद मिळाला.

### पुरस्कार 
## संदर्भ 
वर्ग:इ.स. २०१८ मधील हिंदी चित्रपट
हायवे (२०१४ चित्रपट)

***हायवे*** हा २०१४ चा भारतीय हिंदी भाषेतील रोड नाट्यपट आहे जो इम्तियाज अली यांनी लिहिलेला आणि दिग्दर्शित केला आहे आणि साजिद नाडियाडवाला यांनी निर्मित केला आहे. या चित्रपटात आलिया भट्ट आणि रणदीप हुडा यांनी भूमिका केल्या आहेत. २०१४ च्या बर्लिन आंतरराष्ट्रीय चित्रपट महोत्सवाच्या पॅनोरमा विभागात प्रदर्शित झालेला हा चित्रपट २१ फेब्रुवारी २०१४ रोजी जगभरात प्रदर्शित झाला. हा चित्रपट झी टीव्हीवरील आदित्य श्रीवास्तव आणि कार्तिका राणे यांच्या अभिनयाने बनवलेल्या  या मालिकेतील भागावर आधारित आहे, ज्याचे लेखन आणि दिग्दर्शन इम्तियाज अली यांनीच केले होते. हा चित्रपट अपहरण झाल्यानंतर स्वातंत्र्य शोधणाऱ्या एका तरुणीची कथा सांगतो.

प्रदर्शित झाल्यानंतर, चित्रपटाला समीक्षकांकडून सकारात्मक प्रतिसाद मिळाला आणि भट्ट आणि हुड्डा यांच्या अभिनयाचे कौतुक केले गेले. त्यामुळे हा चित्रपट दोघांसाठी एक मोठा बदल ठरला. बॉक्स ऑफिसवरही त्याला मध्यम व्यावसायिक यश मिळाले.

६० व्या फिल्मफेर पुरस्कारांमध्ये, *हायवेला* सर्वोत्कृष्ट अभिनेत्री (भट्ट) आणि सर्वोत्कृष्ट कथा (अली) यासह ९ नामांकने मिळाली आणि सर्वोत्कृष्ट अभिनेत्री (समीक्षक) (भट्ट) जिंकली.

## संदर्भ 
वर्ग:इम्तियाज अली दिग्दर्शित चित्रपट
वर्ग:इ.स. २०१४ मधील हिंदी चित्रपट
लव्ह आज कल

* लव्ह आज कल (२००९ चित्रपट)
* लव्ह आज कल (२०२० चित्रपट)

वर्ग:निःसंदिग्धीकरण पाने
अनकही (१९८५ चित्रपट)

***अनकही***  हा १९८५ चा अमोल पालेकर दिग्दर्शित भारतीय नाट्यपट आहे आणि त्यात पालेकर, दीप्ती नवल आणि श्रीराम लागू यांनी भूमिका केल्या आहेत. हा चित्रपट चिंतामणी त्र्यंबक खानोलकर यांच्या *कलय तस्मै नमः* या मराठी भाषेतील नाटकावर आधारित होता. चित्रपटाला ३२ व्या राष्ट्रीय चित्रपट पुरस्कारांमध्ये जयदेवसाठी सर्वोत्कृष्ट संगीत दिग्दर्शन आणि प्रख्यात शास्त्रीय गायक पंडित भीमसेन जोशीसाठी सर्वोत्कृष्ट पुरुष पार्श्वगायक असे दोन पुरस्कार मिळाले. आशा भोसले यांनी "कौनो ठगवा नगरिया" आणि "मुझे भी राधा बना दे नंदलाल" ही दोन गाणी देखील गायली. दिग्दर्शक पालेकर यांचा अभिनेता-दिग्दर्शक या दुहेरी भूमिकेतील पुढील चित्रपट *समांतर* (२००९) होता.

## संगीत 
सर्व गाणी जयदेव यांनी संगीतबद्ध केली आहेत आणि त्यात अर्ध-शास्त्रीय आणि भक्तीगीते आहेत.

* "रघुवर तुमको मेरी लाज" - भीमसेन जोशी, तुलसीदास (गीत)
* "ठुमक ठुमक पग दुमक कुंज मधु" - भीमसेन जोशी, पारंपारिक
* "मुझे भी राधा बना ले नंदलाल" (आनंदी) - आशा भोसले
* "मुझे भी राधा बना ले नंदलाल" (दुःख) - आशा भोसले
* "कौणो नगरीया लुटाल हो ठगवा" - आशा भोसले

## पुरस्कार 
* ३२ वा राष्ट्रीय चित्रपट पुरस्कार
** सर्वोत्कृष्ट संगीत दिग्दर्शन : जयदेव 
** सर्वोत्कृष्ट पुरुष पार्श्वगायकासाठी राष्ट्रीय चित्रपट पुरस्कार : भीमसेन जोशी : "ठुमक ठुमक" 
* १९८५ : फिल्मफेर पुरस्कार
** सर्वोत्कृष्ट कथा : सीटी खानोलकर : *नामांकन*

## संदर्भ 
वर्ग:इ.स. १९८५ मधील हिंदी चित्रपट
वर्ग:अमोल पालेकर दिग्दर्शित चित्रपट
गुरगाव (चित्रपट)

***गुरगाव*** हा २०१६ चा भारतीय नव-नॉयर थरारपट आहे जो शंकर रमन दिग्दर्शित आहे आणि जार पिक्चर्स स्टुडिओने निर्मित केला आहे. या चित्रपटात अक्षय ओबेरॉय, रागिणी खन्ना, पंकज त्रिपाठी यांच्या भूमिका आहेत आणि हरियाणातील गुरगाव या महानगरात ही कथा वसली आहे. 

या चित्रपटाचा प्रीमियर २०१६ मध्ये मकाओ येथे झालेल्या आंतरराष्ट्रीय चित्रपट महोत्सव झाला आणि नंतर तो ४ ऑगस्ट २०१७ रोजी जगभरात प्रदर्शित झाला. समीक्षकांनी त्याचे सकारात्मक पुनरावलोकन केले. शंकर रमन आणि सौरभ रत्नू यांना फिल्मफेर सर्वोत्तम कथा पुरस्कार नामांकन मिळाले.

## संदर्भ 
वर्ग:इ.स. २०१६ मधील हिंदी चित्रपट
वर्ग:भारतीय थरार चित्रपट
घर एक मंदिर (चित्रपट)

***घर एक मंदिर*** हा १९८४ मध्ये के. बापैया दिग्दर्शित हिंदी भाषेतील नाट्य चित्रपट आहे. या चित्रपटात शशी कपूर, मिथुन चक्रवर्ती, रंजीता कौर, मौसमी चॅटर्जी, शक्ती कपूर, कादर खान आणि राज किरण यांनी भूमिका केल्या आहेत. या चित्रपटाचा तमिळमध्ये *अन्नी* या नावाने पुनर्निर्मिती करण्यात आली होती, ज्यामध्ये मोहन आणि सरिता यांनी भूमिका केल्या होत्या. ग्याव देव अग्निहोत्री यांना फिल्मफेर सर्वोत्तम कथा पुरस्कार नामांकन मिळाले.

## संदर्भ 
वर्ग:इ.स. १९८४ मधील हिंदी चित्रपट
आसरा (१९६६ चित्रपट)

***आसरा***  हा १९६६ मध्ये प्रदर्शित झालेला मदन मोहला निर्मित आणि सत्येन बोस दिग्दर्शित हिंदी चित्रपट आहे. या चित्रपटात विश्वजीत, माला सिन्हा, बलराज साहनी, निरुपा रॉय आणि जगदीप यांच्या भूमिका आहेत. या चित्रपटाचे संगीत लक्ष्मीकांत-प्यारेलाल यांचे आहे. हा चित्रपट १९६१ च्या बंगाली चित्रपट *मध्यरातेर तारा* चा रिमेक आहे. प्रोतिवा बोस यांना फिल्मफेर सर्वोत्तम कथा पुरस्कार नामांकन मिळाले.

## संदर्भ 
वर्ग:सत्येन बोस दिग्दर्शित चित्रपट
वर्ग:इ.स. १९६६ मधील हिंदी चित्रपट
मुक्काबाज (२०१७ चित्रपट)

***मुक्काबाज*** (आंतरराष्ट्रीय स्तरावर ***द ब्रॉलर*** या नावाने प्रदर्शित) हा चित्रपट २०१७ मध्ये अनुराग कश्यप यांनी सह-लेखन, सह-निर्मिती आणि दिग्दर्शित केलेला हिंदी भाषेतील क्रीडा नाट्यपट आहे. आनंद एल. राय यांच्या कलर येल्लो प्रॉडक्शन्स आणि फँटम फिल्म्स यांनी संयुक्तपणे निर्मित केलेल्या या चित्रपटात विनीत कुमार सिंग, नवोदित झोया हुसेन, रवी किशन आणि जिमी शेरगिल यांच्या प्रमुख भूमिका आहेत. हा चित्रपट श्रावण कुमार (सिंग) या महत्त्वाकांक्षी बॉक्सरची कथा सांगतो, जो बॉक्सिंग फेडरेशनचे प्रमुख भगवान दास मिश्रा (शेरगिल) यांच्या भाचीच्या प्रेमात पडतो. कश्यप, सिंग, मुक्ती सिंग श्रीनेट, के.डी. सत्यम, रंजन चंदेल आणि प्रसून मिश्रा यांनी ही पटकथा लिहिली आहे.

*मुक्काबाजचा* प्रीमियर २०१७ च्या टोरंटो आंतरराष्ट्रीय चित्रपट महोत्सवात विशेष सादरीकरण विभागात झाला आणि २०१७ च्या मुंबई चित्रपट महोत्सवातही तो प्रदर्शित झाला. १२ जानेवारी २०१८ रोजी भारतात थिएटरमध्ये प्रदर्शित झाला आणि त्याला बहुतेक सकारात्मक पुनरावलोकने मिळाली, ज्यामध्ये सिंगच्या अभिनयाची विशेष प्रशंसा करण्यात आली.  चित्रपटाने बॉक्स ऑफिसवर   कमावले. ६४ व्या फिल्मफेर पुरस्कारांमध्ये, त्याला तीन नामांकने मिळाली ज्यात विनीतसाठी सर्वोत्कृष्ट अभिनेता (समीक्षक) आणि अनुदीप सिंगसाठी सर्वोत्कृष्ट कथाचा समावेश आहे. विक्रम दहिया आणि सुनील रॉड्रिग्ज यांनी सर्वोत्कृष्ट अ‍ॅक्शनचा पुरस्कार जिंकला.

## संदर्भ 
वर्ग:अनुराग कश्यप दिग्दर्शित चित्रपट
वर्ग:इ.स. २०१७ मधील हिंदी चित्रपट
हिरोज (२००८ चित्रपट)

***हिरोज*** हा २००८ मध्ये समीर कर्णिक दिग्दर्शित हिंदी भाषेतील एक नाट्यमय चित्रपट आहे, ज्यामध्ये सलमान खान, सनी देओल, दिनो मोरिया, बॉबी देओल, प्रीती झिंटा, मिथुन चक्रवर्ती, सोहेल खान आणि वत्सल शेठ यांनी भूमिका केल्या आहेत. हा चित्रपट असीम अरोरा यांनी लिहिला आहे. सुरुवातीला ६ जून २००८ रोजी प्रदर्शित होणार होता, तो २४ ऑक्टोबर २००८ रोजी, दिवाळीच्या पहिल्या आठवड्याच्या शेवटी, प्रदर्शित होण्यास पुढे ढकलण्यात आला. २२ नोव्हेंबर २००८ रोजी *हिरोज* ची पटकथा अकादमी ऑफ मोशन पिक्चर आर्ट्स अँड सायन्सेसच्या संग्रहाचा भाग झाली.

चित्रपटाचे लेखक असीम अरोरा यांना सर्वोत्कृष्ट कथेसाठी फिल्मफेर पुरस्कारासाठी नामांकन मिळाले होते.

## संदर्भ 
वर्ग:इ.स. २००८ मधील हिंदी चित्रपट
सुई धागा (चित्रपट)

***सुई धागा: मेड इन इंडिया***  हा २०१८ चा हिंदी भाषेतील नाट्यपट आहे जो शरत कटारिया दिग्दर्शित आणि आदित्य चोप्रा आणि मनीष शर्मा निर्मित आहे. चारु श्री रॉय यांनी संपादित केलेल्या या चित्रपटात वरुण धवन आणि अनुष्का शर्मा हे भारतातील एका छोट्या शहरातील विवाहित जोडप्याच्या भूमिकेत आहेत जे स्वतःचा लहान कपड्यांचा व्यवसाय सुरू करतात. त्याचे चित्रीकरण चंदेरी, भोपाळ, दिल्ली आणि गाझियाबाद येथे झाले. हा चित्रपट २८ सप्टेंबर २०१८ रोजी भारतात प्रदर्शित झाला; याला समीक्षकांकडून सकारात्मक प्रतिसाद मिळाला आणि तो बॉक्स ऑफिसवर व्यावसायिक यश ठरला. ६४ व्या फिल्मफेर पुरस्कारांमध्ये त्याला पाच नामांकने मिळाली ज्यात शर्मासाठी सर्वोत्कृष्ट अभिनेत्री (समीक्षक) आणि चित्रपटात धवनच्या आईची भूमिका करणाऱ्या यामिनी दाससाठी सर्वोत्कृष्ट सहाय्यक अभिनेत्रीचा समावेश आहे.

१५ जून २०१९ रोजी सुरू झालेल्या बेल्ट अँड रोड फिल्म या शांघाय आंतरराष्ट्रीय चित्रपट महोत्सवात स्पर्धा श्रेणीत या चित्रपटाला अधिकृत प्रवेशिका म्हणून स्थान मिळाले.

## संदर्भ 
वर्ग:इ.स. २०१८ मधील हिंदी चित्रपट
लूटकेस

***लूटकेस***  हा २०२० चा भारतीय ब्लॅक हास्य-अपराध चित्रपट आहे जो *टीव्हीएफ ट्रिपलिंगच्या*  राजेश कृष्णन यांनी दिग्दर्शित केला आहे. या चित्रपटाची निर्मिती आणि वित्तपुरवठा फॉक्स स्टार स्टुडिओने केला आहे. यात कुणाल खेमू आणि रसिका दुगल मुख्य भूमिकेत आहेत आणि विजय राज, रणवीर शोरी आणि गजराज राव सहाय्यक भूमिकांमध्ये आहेत. हा चित्रपट एका लाल रंगाच्या सूटकेसभोवती फिरतो. तो १० एप्रिल २०२० रोजी थिएटरमध्ये प्रदर्शित होणार होता, परंतु कोविड-१९ साथीच्या आजारामुळे त्याचे प्रदर्शन पुढे ढकलण्यात आले. हा ३१ जुलै २०२० रोजी डिस्ने+ हॉटस्टारवर प्रदर्शित झाला.

## पुरस्कार 
## संदर्भ 
वर्ग:इ.स. २०२० मधील हिंदी चित्रपट
हॉर्स शू बेंड

**हॉर्स शू बेंड** ही अमेरिकेच्या ॲरिझोना राज्यातील नैसर्गिक खडकरचना आहे. कॉलोराडो नदीने पठारात कोरलेल्या वळणांनी ही रचना झालेली आहे.

## नैसर्गिक आकार
अमेरिकेतील ॲरिझोना राज्यात प्रचंड विस्ताराची पठारे आहेत तसेच मोठमोठे पर्वत आहेत. ग्रँड कॅन्यन ही जगातील सगळ्यात मोठी घळ सुद्धा येथे आहे.

ह्या राज्यात कॉलोराडो नदी सारख्या आदिम काळापासून नद्या आहेत. इथे दऱ्या खोऱ्यात लाईमस्टोन,सँडस्टोन, इत्यादी मुळे सुंदर रंगीबेरंगी कडे निर्माण झाले आहेत.
इथेच कोलोरॅडो नदीच्या प्रवाहामुळे नैसर्गिकरीत्या घोड्याच्या नालेसारखा आकार निर्माण झाला आहे.त्यालाच घोड्याची नाल म्हणजेच *हॉर्स शू* आणि वळण म्हणजे *बेंड* हे नाव पडले आहे.
कोलोरॅडो नदीच्या प्रवाहामुळे आजुबाजूला खोल दरी निर्माण होऊन सुमारे २७०°अंशाचा मोरपिशी रंगाचा एक सुंदर निसर्गरम्य देखावा निर्माण झाला आहे.

येथे नदीचे पाणी अगदी स्वच्छ आणि नितळ आहे. नदी पन्नास ते साठ लक्ष वर्षे वाहत आहे त्यामुळे असंख्य निसर्ग सौंदर्याचे कोपरे तयार झाले आहेत. कोलोरॅडो नदीत राफ्टिंग करता येते आणि हे सर्व पाहण्यासाठी गाईड ची सोय सुद्धा उपलब्ध आहे.

ह्या परिसरात नवाहो या मूळ अमेरिकन लोकांच्या वस्त्या आहेत तसेच त्यांच्या संस्कृतीचे प्राचीन अवशेषही सापडलेले आहेत.हे ठिकाण पर्यटन स्थळ म्हणून प्रसिद्ध आहे.अमेरिकेतील तसेच जगभरातील लोक हे पर्यटन स्थळ पाहायला येतात.

## संदर्भ व नोंदी
वर्ग:निसर्ग
वर्ग:अमेरिकेतील पर्यटनस्थळे
वर्ग:ॲरिझोना
मु.पो. बोंबिलवाडी

***मु. पो. बोंबिलवाडी** तथा* ***मुक्काम पोस्ट बोंबिलवाडी*** हा २०२५मध्ये प्रदर्शित झालेला मराठी भाषेतील विनोदी-नाटक चित्रपट आहे. हा परेश मोकाशी यांनी लिहिलेला आणि दिग्दर्शित केला आहे. विवेक फिल्म्स आणि मायासभा करमणूक मंडळाच्या बॅनरखाली मधुगंधा कुलकर्णी आणि भरत दिलीप शितोळे यांनी निर्मित केलेल्या या चित्रपटात प्रशांत दामले, आनंद इंगळे, मनमीत पेम, प्रणव रावराणे, वैभव मांगले, रितिका श्रोत्री आणि गीतांजली कुलकर्णी यांनी भूमिका केल्या आहेत.   १९४२ मध्ये घडणाऱ्या कथानकात हिटलर एका शांत भारतीय गावात येतो. या अनपेक्षित आगमनाने गोंधळलेल्या गावाचे चित्रण यात आहे. दुसऱ्या महायुद्धाच्या गोंधळात, त्यांच्या उत्साही स्थानिक नाट्यगटाच्या नेतृत्वाखाली गावकरी, स्वातंत्र्यासाठी एका मजेदार आणि हृदयस्पर्शी लढाईत हुकूमशहाचा सामना करण्यासाठी एकत्र येतात. 

* ॲडॉल्फ हिटलरच्या भूमिकेत प्रशांत दामले 
* विन्स्टन चर्चिलच्या भूमिकेत आनंद इंगळे 
* बब्बन म्हणून मनमीत पेम
* भास्कर म्हणून प्रणव रावराणे
* वरवंटे म्हणून वैभव मांगले 
* वरवंटे काकूच्या भूमिकेत गीतांजली कुलकर्णी
* पोलीस निरीक्षक कुक म्हणून अद्वैत दादरकर
* गणेश मयेकर भैरव म्हणून
* सुनील अभ्यंकर
* कुंडलिनी म्हणून रितिका श्रोत्री
* एव्हा ब्राउनच्या भूमिकेत दीप्ती लेले
* जोसेफ गोबेल्स म्हणून राजेश मापुस्कर

## संदर्भ 
वर्ग:इ.स. २०२५ मधील मराठी चित्रपट
वर्ग:परेश मोकाशी दिग्दर्शित चित्रपट
द हिरो: लव्ह स्टोरी ऑफ अ स्पाय

***द हिरो: लव्ह स्टोरी ऑफ अ स्पाय*** हा २००३ मध्ये अनिल शर्मा दिग्दर्शित आणि टाइम मॅग्नेटिक्स निर्मित एक भारतीय हिंदी भाषेतील गुप्तहेर चित्रपट आहे. यात सनी देओल, प्रीती झिंटा आणि प्रियांका चोप्रा आहेत. हा चित्रपट एका गुप्तहेर रिसर्च अँड ॲनालिसिस विंग एजंटची कथा सांगतो ज्याला सीमापार दहशतवादाबद्दल गुप्त माहिती गोळा करावी लागते.

शर्मा यांनी बऱ्याच काळापासून एक गुप्तहेर चित्रपट बनवण्याचा विचार केला होता पण भारतीय चित्रपटांचे बजेट पुरेसे नसल्याने भारतीय बाजारपेठेसाठी हा आर्थिकदृष्ट्या परवडणारा नाही असे त्यांना वाटले. २००० च्या दशकाच्या सुरुवातीला त्यांनी भारतातील गुप्तहेर नेटवर्कबद्दल एक चित्रपट बनवण्याची योजना आखली होती परंतु २००१ मध्ये त्यांनी *गदर: एक प्रेम कथा* हा चित्रपट बनवला, जो सर्वाधिक कमाई करणाऱ्या भारतीय चित्रपटांपैकी एक बनला. त्या चित्रपटाच्या विक्रमी यशानंतर, शर्मा यांनी *द हिरो: लव्ह स्टोरी ऑफ अ स्पाय* बनवण्याचा निर्णय घेतला. शाह ब्रदर्सनी या चित्रपटाची निर्मिती केली. उच्च निर्मिती मूल्यांच्या उद्देशाने, चित्रपटावर मोठ्या प्रमाणात पैसे खर्च करण्यात आले. चित्रपटाला भव्यतेची भावना देण्यासाठी अनेक मोठे सेट तयार करण्यात आले आणि भारतीय चित्रपटसृष्टीत नवीन असलेल्या ॲक्शन सीक्वेन्सचे समन्वय साधण्यासाठी आंतरराष्ट्रीय स्टंट तज्ञांना नियुक्त करण्यात आले. कुलु आणि मनालीसह भारतीय ठिकाणी आणि कॅनडा आणि स्वित्झर्लंडमधील ठिकाणी मुख्य छायाचित्रण करण्यात आले. उत्तम सिंग यांनी आनंद बक्षी आणि जावेद अख्तर यांनी लिहिलेल्या गीतांना संगीत दिले.

चित्रपटाचा निर्मिती खर्च खूप जास्त होता, आणि हा त्या वेळी बनवलेला सर्वात महागडा भारतीय चित्रपट होता. हा चित्रपटाचा सर्वात चर्चेचा पैलू झाला. *द हिरो: लव्ह स्टोरी ऑफ अ स्पाय*  हा ११ एप्रिल २००३ रोजी प्रदर्शित झाला. चित्रपटाला समीक्षकांकडून मिश्र आणि सकारात्मक प्रतिसाद मिळाला. बॉक्स ऑफिसवर या चित्रपटाने  ४५१ दशलक्ष  कमाई केली, तर निर्मिती आणि विपणन बजेट  ३५० दशलक्ष  होते. हा चित्रपट त्या वर्षातील तिसरा सर्वाधिक कमाई करणारा चित्रपट ठरला (*कल हो ना हो* आणि *कोई... मिल गया* यांच्या मागे). तिच्या अभिनयासाठी चोप्राला सर्वोत्कृष्ट सहाय्यक अभिनेत्रीचा स्टारडस्ट पुरस्कार मिळाला.

## संगीत 
## पुरस्कार 
## टिप्पणी 
## संदर्भ 
वर्ग:टोरंटोमध्ये चित्रित केलेले चित्रपट
वर्ग:भारतीय अ‍ॅक्शन थ्रिलर चित्रपट
वर्ग:इ.स. २००३ मधील हिंदी चित्रपट
वर्ग:अनिल शर्मा दिग्दर्शित चित्रपट
बीइंग सायरस

***बीइंग सायरस*** हा २००५ मध्ये प्रदर्शित झालेला होमी अडजाणिया दिग्दर्शित इंग्रजी भाषेतील भारतीय डार्क कॉमेडी चित्रपट आहे. हा चित्रपट एका मोडकळीस आलेल्या पारसी कुटुंबाभोवती फिरतो. हा चित्रपट होमी अदजानियाचा दिग्दर्शनातील पहिला चित्रपट आहे. प्रदर्शित झाल्यानंतर, हा चित्रपट २००७ मध्ये हिंदी डब आवृत्तीत प्रदर्शित होणार असल्याचे वृत्त होते, पण दिग्दर्शकाने ती योजना रद्द केली.

२००७ मध्ये झालेल्या ५२ व्या फिल्मफेर पुरस्कारांमध्ये, *बीइंग सायरसला* ७ नामांकने मिळाली, सर्व तांत्रिक श्रेणींमध्ये. एकही पुरस्कार न जिंकणाऱ्या चित्रपटासाठी ही सर्वाधिक नामांकने होती. दुसऱ्या ग्लोबल इंडियन फिल्म पुरस्कारांमध्ये, चित्रपटाला ३ नामांकने मिळाली.

## संदर्भ 
वर्ग:इ.स. २००५ मधील इंग्लिश चित्रपट
ग्रुप कॅप्टन

**ग्रुप कॅप्टन** हा भारतीय वायुदलातील एक पद व हुद्दा आहे.

## भारतीय हवाईदलातील हुद्दे
*कमिशनर रँक

*कनिष्ठ कमिशन पदे

*नॉन-कमिशनेड रँक

## भारतीय वायुसेनेतील अधिकारी
#ग्रुप कॅप्टन दिलीप कमळाकर परुळकर.वायुसेनेतील हे सेवानिवृत्त अधिकारी रविवार दिनांक १० ऑगस्ट २०२५ रोजी परलोकवासी झाले. 

## संदर्भ व नोंदी
हुद्दे व मानचिन्ह
दिशा (१९९० चित्रपट)

***दिशा***  हा १९९० मध्ये साई परांजपे दिग्दर्शित हिंदी चित्रपट होता, जो शहरी भारतातील स्थलांतरित कामगारांच्या दुर्दशेवर आधारित होता. ह्या चित्रपटामध्ये शबाना आझमी, नाना पाटेकर आणि ओम पुरी यांनी मुख्य भूमिका साकारल्या होत्या.

हा चित्रपट आंतरराष्ट्रीय चित्रपट महोत्सवात भारतीय पॅनोरमाचा भाग होता.  आणि ह्याला ज्युरी पुरस्काराने सन्मानित करण्यात आले. परांजपे यांना कथेसाठी फिल्मफेर सर्वोत्तम कथा पुरस्कार नामांकन मिळाले.

## संदर्भ 
वर्ग:इ.स. १९९० मधील हिंदी चित्रपट
वर्ग:सई परांजपे दिग्दर्शित चित्रपट
नजराना (१९६१ चित्रपट)

***नजराना***  हा १९६१ चा भारतीय कृष्णधवल हिंदी भाषेतील अतिनाट्य चित्रपट आहे जो एस. कृष्णमूर्ती आणि टी. गोविंदराजन यांनी निर्मित केला होता आणि सी.व्ही. श्रीधर यांनी दिग्दर्शित केला होता. या चित्रपटात राज कपूर, वैजयंतीमाला, उषा किरण हे प्रेम त्रिकोणात आहेत, तर दक्षिणेतील स्टार जेमिनी गणेशन यांनी एक छोटीशी भूमिका देखील साकारली आहे. संगीत रवी यांचे आहे व मोहम्मद रफींचे गाणे "बाजी किसी ने प्यार की जीती या हार दी", जे राज कपूरवर चित्रित करण्यात आले होते ते त्या काळातील लोकप्रिय दुःखी गाण्यांपैकी एक झाले.

हा चित्रपट १९५९ च्या तमिळ चित्रपट *कल्याण परिसुचा* रिमेक होता, ज्याचे दिग्दर्शन श्रीधर यांनी केले होते.

## पुरस्कार 
१९६१ - सर्वोत्कृष्ट कथेसाठी फिल्मफेर पुरस्कार - सी.व्ही. श्रीधर 

## संदर्भ 
वर्ग:भारतीय कृष्णधवल चित्रपट
वर्ग:इ.स. १९६१ मधील हिंदी चित्रपट
वर्ग:सी.व्ही. श्रीधर दिग्दर्शित चित्रपट
अनिल शर्मा

**अनिल शर्मा** हे एक भारतीय चित्रपट दिग्दर्शक आणि निर्माता आहेत. ते *गदर: एक प्रेम कथा* (२००१) आणि *गदर २* (२०२३) या सारख्या चित्रपटांसाठी ओळखले जातात.

## चरित्र 
शर्मा यांचा जन्म आणि संगोपन भारतातील उत्तर प्रदेशातील मथुरा येथे झाले. त्यांचे आजोबा पं. दालचंद हे ज्योतिषी होते. नंतर ते मुंबईत आले आणि खालसा कॉलेजमधून बी.एस्सी. केले.

हिंदी चित्रपटसृष्टीत त्यांना वयाच्या १८ व्या वर्षी सहाय्यक दिग्दर्शक म्हणून पहिले काम मिळाले. त्यांनी बलदेव राज चोप्रा यांना *पति पत्नी और वो* (१९७८), *द बर्निंग ट्रेन* (१९८०) आणि *इन्साफ का तराजू* (१९८०) या चित्रपटांमध्ये सहाय्यक दिग्दर्शक म्हणून काम केले.

१९८० मध्ये, वयाच्या २१ व्या वर्षी, त्यांनी राखी अभिनीत *श्रद्धांजली या* चित्रपटातून दिग्दर्शक म्हणून पदार्पण केले. १९८३ मध्ये त्यांनी *बंधन कच्चे धागों का*  हा चित्रपट दिग्दर्शित केले आणि त्यानंतर *हुकूमत* (१९८७) आणि *तहलका* (१९९२) हे चित्रपट दिग्दर्शित केले. *तहलकाच्या* यशानंतर, शर्मा काही वर्षांसाठी चित्रपट निर्मितीपासून दूर राहिले आणि लॉस एंजेलिसमधील युनिव्हर्सल स्टुडिओच्या धर्तीवर मुंबईत एक स्टुडिओ उघडण्यासाठी स्वतःला समर्पित केले. तथापि, ते प्रत्यक्षात आले नाही आणि शर्मा *महाराजासोबत* चित्रपट निर्मितीमध्ये परतले.

२००१ मध्ये शर्मा यांनी *गदर: एक प्रेम कथा* दिग्दर्शित केला ज्यात सनी देओल आणि अमिषा पटेल होते. हा चित्रपट एक प्रचंड व्यावसायिक यश होता आणि हिंदी चित्रपटसृष्टीच्या इतिहासातील सर्वात मोठ्या ब्लॉकबस्टर चित्रपटांपैकी एक आणि २००० च्या दशकातील सर्वात यशस्वी चित्रपट बनला. त्यानंतर त्यांनी देओल आणि प्रीती झिंटा अभिनीत *द हिरो: लव्ह स्टोरी ऑफ अ स्पाय*  (२००३) हा चित्रपट दिग्दर्शित केला. त्या वेळी, हा चित्रपट हिंदीमध्ये बनवलेला सर्वात महागडा चित्रपट  होता आणि वर्षातील तिसरा सर्वाधिक कमाई करणारा चित्रपट ठरला.

## चित्रपटांची यादी 
## संदर्भ 
वर्ग:इ.स. १९६० मधील जन्म
वर्ग:हिंदी चित्रपट निर्माते
वर्ग:२०व्या शतकातील भारतीय लोक
वर्ग:हिंदी भाषेमधील चित्रपट दिग्दर्शक
वर्ग:पुरुष चरित्रलेख
हसीन दिलरुबा

***हसीन दिलरुबा*** हा २०२१ चा भारतीय हिंदी भाषेतील रोमँटिक थरारपट आहे. हा विनिल मॅथ्यू दिग्दर्शित आहे आणि कनिका ढिल्लन यांनी लिहिला आहे. यात तापसी पन्नू, विक्रांत मॅसी आणि हर्षवर्धन राणे यांच्या भूमिका आहेत.

हा चित्रपट २ जुलै २०२१ रोजी नेटफ्लिक्सवर प्रदर्शित झाला. समीक्षकांकडून त्याला मिश्र प्रतिसाद मिळाला. *हसीन दिलरुबा* त्या वर्षी नेटफ्लिक्सवर सर्वाधिक पाहिलेला हिंदी चित्रपट म्हणून उदयास आला आणि नंतर २२ देशांमध्ये टॉप १० मध्ये पोहोचला. *फिर आइ हसीन दिलरुबा* नावाचा सिक्वेल ९ ऑगस्ट २०२४ रोजी नेटफ्लिक्सवर प्रदर्शित झाला.

## पुरस्कार 
## संदर्भ 
वर्ग:भारतातील पोलिस विभागाचे काल्पनिक चित्रण
वर्ग:इ.स. २०२१ मधील हिंदी चित्रपट
सर (२०१८ चित्रपट)

***सर***  हा २०१८ चा भारतीय हिंदी भाषेतील प्रणय नाट्यपट आहे जो रोहेना गेरा दिग्दर्शित आहे. या चित्रपटात तिलोत्तमा शोम आणि विवेक गोम्बर यांच्या भूमिका आहेत आणि रोहेना गेरा आणि ब्राईस पॉइसन यांनी त्याची निर्मिती केली आहे. *सर* पहिल्यांदा कान्स फिल्म फेस्टिव्हलमध्ये प्रदर्शित झाला आणि त्यानंतर २०१८ मध्ये युरोपियन देशांमध्ये थिएटरमध्ये प्रदर्शित झाला. हा चित्रपट १३ नोव्हेंबर २०२० रोजी भारतात थिएटरमध्ये प्रदर्शित झाला.

### पुरस्कार 
## संदर्भ 
वर्ग:इ.स. २०१८ मधील हिंदी चित्रपट
मैं चुप रहूंगी

***मैं चुप रहूंगी***  हा १९६२ चा भारतीय हिंदी भाषेतील चित्रपट आहे जो ए. भीमसिंग दिग्दर्शित आणि ए.व्ही. मयप्पन निर्मित आहे. या चित्रपटात मीना कुमारी आणि सुनील दत्त मुख्य भूमिकेत आहेत. हा चित्रपट १९६० च्या तमिळ चित्रपट *कलथुर कन्नम्माचा* रिमेक होता.

## पुरस्कार 
* फिल्मफेर सर्वोत्कृष्ट अभिनेत्री - मीना कुमारी - *नामांकन*
* फिल्मफेर सर्वोत्कृष्ट कथा – जवार एन. सीतारामन 

## संगीत 
चित्रपटात ७ गाणी आहेत जी चित्रगुप्त यांनी संगीत दिले आहे, तर राजेंद्र क्रिशन यांनी गीते लिहिली आहेत.

## संदर्भ 
वर्ग:इ.स. १९६२ मधील हिंदी चित्रपट
वर्ग:ए. भीमसिंग दिग्दर्शित चित्रपट
झिम्बाब्वे क्रिकेट संघाचा इंग्लंड दौरा, २०२५

झिम्बाब्वे क्रिकेट संघाने मे २०२५ मध्ये इंग्लंड क्रिकेट संघाविरुद्ध खेळण्यासाठी इंग्लंडचा दौरा केला. या दौऱ्यात चार दिवसांचा कसोटी सामना खेळवला गेला. ऑगस्ट २०२३ मध्ये, इंग्लंड आणि वेल्स क्रिकेट बोर्डाने (ECB) कसोटी सामन्याचे वेळापत्रक जाहीर केले. २२ ऑगस्ट २०२४ रोजी ट्रेंट ब्रिज स्थळ म्हणून निश्चित करण्यात आले.

२००३ नंतर दोन्ही संघांमधील हा पहिला कसोटी सामना होता, आणि झिम्बाब्वेने खेळलेला हा फक्त दुसरा चार दिवसांचा कसोटी सामना होता. हा दौरा २००४ नंतर कोणत्याही स्वरूपात दोन्ही संघांमधील पहिली द्विपक्षीय मालिका होती. तसेच २००७ नंतर दोन्ही संघांमधील हा पहिला सामना होता.

२६ जुलै २०२४ रोजी, ECB चे मुख्य कार्यकारी रिचर्ड गोल्ड यांनी घोषणा केली की ते झिम्बाब्वे क्रिकेटला एकदिवसीय कसोटीसाठी £१५०,००० चे दौरा शुल्क देणार आहेत. लहान देशांमध्ये कसोटी क्रिकेट चालू ठेवण्यासाठी हा निर्णय घेण्यात आला. झिम्बाब्वे क्रिकेट हे आधुनिक युगातील पहिले बोर्ड बनले ज्याला यजमान बोर्डाने द्विपक्षीय क्रिकेटमध्ये "टूरिंग फी" दिली.

## संघ
८ मे रोजी, जॉर्डन कॉक्सला पोटाच्या स्नायूंच्या दुखापतीमुळे एकमेव कसोटी सामन्यातून बाहेर काढण्यात आले, त्याच्या जागी जेम्स रेवची निवड करण्यात आली.

१६ मे रोजी, ट्रेवर ग्वांडूला सराव सत्रादरम्यान झालेल्या डाव्या मांडीच्या दुखापतीमुळे सामन्यातून बाहेर काढण्यात आले आणि त्याच्या जागी तनाका चिवंगाला निवडण्यात आले.

=सराव सामना==

## Only Test 
## संदर्भयादी 
इंग्लंड
२०२५
वर्ग:आंतरराष्ट्रीय क्रिकेट, २०२५
झिम्बाब्वे
खानदान (१९६५ चित्रपट)

***खानदान***  हा १९६५ मध्ये प्रदर्शित झालेला ए. भीमसिंग दिग्दर्शित भारतीय हिंदी भाषेतील चित्रपट आहे. या चित्रपटात सुनील दत्त, नूतन, प्राण, ओम प्रकाश, ललिता पवार, हेलन आणि मुमताज यांच्या भूमिका आहेत. चित्रपटाचे संगीत रवी यांचे आहे. बॉक्स ऑफिसवर यशस्वी झालेल्या या चित्रपटाने १९६५ मध्ये सर्वाधिक कमाई करणाऱ्या चित्रपटांमध्ये सातवा क्रमांक पटकावला, त्याने अंदाजे २.८ करोड रुपये कमाई केली. हा चित्रपट दिग्दर्शकाच्या स्वतःच्या तमिळ चित्रपट *भागा पिरिविनाईचा* रिमेक होता.

## संगीत 
या चित्रपटातील गीतांचे बोल राजेंद्र क्रिशन यांनी लिहिले होते आणि चित्रपटाचे संगीत रवी यांनी दिले होते. रवी यांना त्या वर्षी सर्वोत्कृष्ट संगीत दिग्दर्शकाचा फिल्मफेर पुरस्कार मिळाला.

## पुरस्कार 
* सुनील दत्त यांना फिल्मफेर सर्वोत्तम अभिनेता पुरस्कार
* रवीला फिल्मफेर सर्वोत्तम संगीत दिग्दर्शक पुरस्कार
* लता मंगेशकर यांना "तुम्ही मेरी मंदिर" साठी फिल्मफेर सर्वोत्तम महिला पार्श्वगायक पुरस्कार
*  राजेंद्र क्रिशन यांना "तुम्ही मेरी मंदिर" साठी फिल्मफेर सर्वोत्तम गीतकार पुरस्कार

## संदर्भ 
वर्ग:ए. भीमसिंग दिग्दर्शित चित्रपट
वर्ग:इ.स. १९६५ मधील हिंदी चित्रपट
साहेब (१९८५ चित्रपट)

***साहेब***  हा १९८५ मध्ये अनिल गांगुली दिग्दर्शित हिंदी नाट्य चित्रपट आहे. हा १९८१ मध्ये बिजॉय बोस दिग्दर्शित *साहेब* या बंगाली चित्रपटाचा रिमेक आहे. या चित्रपटात अनिल कपूर, अमृता सिंग, राखी, देवेन वर्मा, उत्पल दत्त, विश्वजीत, विजय अरोरा, ए.के. हंगल आणि दिलीप धवन यांच्या भूमिका आहेत. या चित्रपटाचे संगीत बप्पी लाहिरी यांनी दिले आहे. 

या चित्रपटाचे कथानक फुटबॉलवर लक्ष केंद्रित करणाऱ्या कुटुंबातील सर्वात धाकट्या मुलगावर (अनिल कपूर) आधारित आहे. यामुळे, कुटुंबातील प्रत्येकजण त्याला सतत वाळीत टाकतो. तथापि, जेव्हा परिस्थिती उद्भवते तेव्हा तो त्याच्या फुटबॉल कारकिर्दीचा विचार न करता त्याच्या बहिणीच्या लग्नासाठी स्वतःची किडनी देतो.

राजन रॉय यांना फिल्मफेर सर्वोत्तम कथा पुरस्कार नामांकन मिळाले.

## संगीत 
सर्व गाणी अंजानने लिहिली आहे. या चित्रपटातील प्रसिद्ध गीत "यार बिना चैन कहां रे" हे गाणे नंतर दोनदा पुन्हा वापरले गेले; पहिल्यांदा २०१४ मध्ये प्रदर्शित झालेल्या *मैं और मिस्टर राइट* चित्रपटासाठी आणि दुसऱ्यांदा २०२० मध्ये *शुभ मंगल ज्यादा सावधान* या चित्रपटासाठी.

## संदर्भ 
वर्ग:इ.स. १९८५ मधील हिंदी चित्रपट
वर्ग:अनिल गांगुली दिग्दर्शित चित्रपट
कामयाब

***कामयाब*** (इंग्रजीतील शीर्षक: ***राउंड फिगर*** ) हा २०१८ चा हिंदी भाषेतील नाट्य चित्रपट आहे जो हार्दिक मेहता यांनी दिग्दर्शित आणि लिहिलेला आहे आणि रेड चिलीज एंटरटेनमेंट आणि दृश्यम फिल्म्स निर्मित आहे. या चित्रपटात संजय मिश्रा आणि दीपक डोबरियाल यांच्यासह ईशा तलवार, नसीर खान आणि सारिका सिंग सहाय्यक भूमिकांमध्ये आहेत. ही हिंदी चित्रपटांमधील एका "साईड-ॲक्टर" (मिश्रा) ची कथा आहे, जो ५०० चित्रपटांमध्ये अभिनय करण्याचा विक्रम पूर्ण करण्यासाठी एका संस्मरणीय भूमिका शोधत आहे.

५ ऑक्टोबर २०१८ रोजी २३ व्या बुसान आंतरराष्ट्रीय चित्रपट महोत्सवात या चित्रपटाचा जागतिक प्रीमियर झाला. हा चित्रपट ६ मार्च २०२० रोजी भारतात थिएटरमध्ये प्रदर्शित झाला. 

## पुरस्कार नामांकने 
## संदर्भ 
वर्ग:इ.स. २०१८ मधील हिंदी चित्रपट
कुदरत (१९८१ चित्रपट)

***कुदरत***  हा १९८१ चा भारतीय हिंदी भाषेतील नाट्यपट आहे, जो चेतन आनंद यांनी लिहिलेला आणि दिग्दर्शित केला आहे. या चित्रपटात राजेश खन्ना आणि हेमा मालिनी यांच्या भूमिका आहेत, तर राजकुमार, प्रिया राजवंश आणि विनोद खन्ना यांनीही भूमिका केल्या आहेत. *मेहबूबा* नंतर पुनर्जन्माच्या विषयावर आधारित राजेश खन्ना-हेमा मालिनी जोडीचा हा दुसरा चित्रपट आहे. हा चित्रपट बॉक्स ऑफिसवर हिट ठरला आणि त्याला सर्वोत्कृष्ट कथेचा फिल्मफेर पुरस्कार मिळाला.

## संगीत 
चित्रपटाचे संगीत आर.डी. बर्मन यांनी दिले होते आणि गीते मजरूह सुलतानपुरी आणि कातील शिफाई यांनी लिहिली होती. मजरूह यांनी चित्रपटाची सर्व गाणी लिहिली होती, तर "दुख सुख की हर एक माला" हे  गीत कातील शिफाई यांनी लिहिले होते आणि ते नवोदित गायक चंद्रशेखर गाडगीळ आणि नंतर मोहम्मद रफी यांनी गायले होते. "हमें तुमसे प्यार कितना" हे गाणे चित्रपटात दोनदा आहे; पहिल्यांदा महिला गायिका (परवीन सुलताना) आणि दुसऱ्यांदा पुरुष गायिका (किशोर कुमार) यांनी गायले. या गाण्याच्या सादरीकरणासाठी कुमार यांना फिल्मफेर पुरस्कारासाठी नामांकन मिळाले होते, तर सुलताना यांना गाण्याच्या तिच्या आवृत्तीसाठी फिल्मफेर सर्वोत्कृष्ट महिला पार्श्वगायक पुरस्कार मिळाला.

## पुरस्कार 
**जिंकले**

* सर्वोत्कृष्ट महिला पार्श्वगायिका - परवीन सुलताना, "हमें तुमसे प्यार कितना"
* सर्वोत्कृष्ट कथा - चेतन आनंद
* सर्वोत्कृष्ट छायांकन - जल मिस्त्री

**नामांकन**

* सर्वोत्कृष्ट पार्श्वगायक - किशोर कुमार, "हमें तुमसे प्यार कितना"

## संदर्भ 
वर्ग:चेतन आनंद दिग्दर्शित चित्रपट
वर्ग:इ.स. १९८१ मधील हिंदी चित्रपट
गूंज (१९८९ चित्रपट)

***गूंज*** हा १९८९ चा भारतीय हिंदी भाषेतील चित्रपट आहे जो जलाल आगा  दिग्दर्शित आणि जॉय ऑगस्टीन निर्मित आहे. चित्रपटामध्ये कुमार गौरव, जुही चावला आणि टिनू आनंद यांनी मुख्य भूमिका केल्या आहेत. सोबत आशुतोष गोवारीकर, सुलभा आर्य पण साहाय्यक भूमिकेत आहे.

चित्रपटाची कथा संजीव (गौरव) या तरुणाभोवती आहे, ज्याला खुनाच्या खोट्या आरोपाला तोंड द्यावे लागते. तो स्थानिक आमदार शशांक कालेकर (मोहन कोठीवन) यांची मुलगी संगीता (चावला) हिच्यावर प्रेम करतो; आणि आमदार काही गुन्ह्यांमध्ये गुंतलेला आहे.

चित्रपटाच्या कथेसाठी जॉय ऑगस्टीन यांना सर्वोत्कृष्ट कथेसाठी फिल्मफेर पुरस्कारासाठी नामांकन मिळाले.

## संदर्भ 
वर्ग:इ.स. १९८९ मधील हिंदी चित्रपट
गुलाल (चित्रपट)

***गुलाल*** हा २००९ चा अनुराग कश्यप दिग्दर्शित हिंदी भाषेतील राजकीय नाट्यपट आहे, ज्यामध्ये राजसिंह चौधरी, के.के. मेनन, अभिमन्यू सिंग, दीपक डोबरियाल, आयशा मोहन, जे.सी. रंधावा, पियुष मिश्रा आणि आदित्य श्रीवास्तव यांनी भूमिका केल्या आहेत. हा चित्रपट सत्ता, अन्याय आणि शक्तिशाली लोकांचा ढोंगीपणा यासारख्या विषयांवर आधारित आहे.  या चित्रपटाचे कथानक एका विद्यापीठाच्या विद्यार्थी राजकारणाने आणि सध्याच्या काळातील उच्चभ्रू बनलेल्या माजी राजपूत नेत्यांच्या काल्पनिक अलिप्ततावादी चळवळीवर आधारित आहे. *गुलाल* सुरुवातीला आर्थिक समस्यांमुळे थांबला होता परंतु नंतर झी लाइमलाइटच्या पाठिंब्याने प्रदर्शित झाला.

## पुरस्कार 
## संदर्भ 
वर्ग:अनुराग कश्यप दिग्दर्शित चित्रपट
वर्ग:इ.स. २००९ मधील हिंदी चित्रपट
तितली (२०१४ चित्रपट)

***तितली*** हा २०१४ चा भारतीय नव-नॉयर गुन्हेगारी नाट्यपट आहे जो कानू बहल यांनी लिहिलेला आणि दिग्दर्शित केला आहे आणि यशराज फिल्म्सच्या बॅनरखाली दिबाकर बॅनर्जी प्रॉडक्शन आणि आदित्य चोप्रा यांनी सह-निर्मित केला आहे. यात अभिनेता शशांक अरोरा मुख्य भूमिकेत आहेत, तर शिवानी रघुवंशी, रणवीर शोरी, अमित सियाल आणि ललित बहल मुख्य भूमिकेत आहेत.

२०१४ च्या कान्स फिल्म फेस्टिव्हलच्या 'अन सर्टेन रिगार्ड' विभागात हा प्रदर्शित झाला. चित्रपट ३० ऑक्टोबर २०१५ रोजी भारतात प्रदर्शित झाला.

ऑलिव्हिया स्टीवर्ट यांना चित्रपटाच्या कथेसाठी फिल्मफेर सर्वोत्तम कथा पुरस्कार नामांकन मिळाले.

## संदर्भ 
वर्ग:इ.स. २०१४ मधील हिंदी चित्रपट
ट्रॅप्ड (२०१६ चित्रपट)

***ट्रॅप्ड*** हा २०१६ चा भारतीय नाट्यमय चित्रपट आहे जो विक्रमादित्य मोटवानी दिग्दर्शित आहे, ज्यांनी अनुराग कश्यप, विकास बहल आणि मधु मंटेना यांच्यासोबत फँटम फिल्म्सच्या बॅनरखाली त्याची सह-निर्मिती केली आहे. या चित्रपटात राजकुमार राव एका कॉल सेंटर कर्मचाऱ्याच्या भूमिकेत आहे व तो अपार्टमेंट रूममध्ये अन्न, पाणी आणि वीज नसताना अडकतो. गीतांजली थापा त्याच्या प्रेयसीच्या भूमिकेत आहे.

मोटवानी यांना या चित्रपटाची कल्पना लेखक अमित जोशी यांच्या ईमेलवरून सुचली. त्यांना ही कल्पना आवडली आणि त्यांनी जोशींना संपूर्ण पटकथा पाठवण्यास सांगितली. नंतर जोशी आणि हार्दिक मेहता यांनी ही पटकथा पुन्हा लिहिली आणि १३० पानांचा मसुदा ४० पानांमध्ये बदलला. *ट्रॅप्ड*  हा चित्रपट प्रामुख्याने मुंबईतील एका अपार्टमेंटमध्ये २० दिवसांच्या कालावधीत चित्रित करण्यात आला. चित्रपटाचे संगीत आणि पार्श्वसंगीत आलोकनंद दासगुप्ता यांनी लिहिले होते, तर गीते राजेश्वरी दासगुप्ता यांनी लिहिली होती. सिद्धार्थ दिवाण हे छायांकनकार होते आणि नितीन बैद हे संपादक होते.

*ट्रॅप्डचा* प्रीमियर २६ ऑक्टोबर २०१६ रोजी मुंबई फिल्म फेस्टिव्हलमध्ये झाला, जिथे त्याला दाद मिळाली. १७ मार्च २०१७ रोजी हा चित्रपट थिएटरमध्ये प्रदर्शित झाला आणि समीक्षकांकडून सकारात्मक प्रतिसाद मिळाला, ज्यांनी चित्रपटाची संकल्पना आणि रावच्या अभिनयाचे कौतुक केले. या चित्रपटाने एकूण   कमावले. ६३ व्या फिल्मफेर पुरस्कारांमध्ये या चित्रपटाला अनेक पुरस्कार मिळाले, ज्यात रावला सर्वोत्कृष्ट अभिनेत्याचा समीक्षक पुरस्कार, अनिश जॉनसाठी सर्वोत्कृष्ट ध्वनी डिझाइन आणि नितीन बैदसाठी सर्वोत्कृष्ट संपादन पुरस्कार यांचा समावेश आहे.

## पुरस्कार 
## संदर्भ 
वर्ग:इ.स. २०१६ मधील हिंदी चित्रपट
सिड मल्ल्या

**सिद्धार्थ विजय मल्ल्या** (जन्म: ७ मे १९८७) हा एक अमेरिकन अभिनेता, मॉडेल आणि लेखक आहे. त्याने स्क्रीन अ‍ॅक्टर्स गिल्डमध्ये **सिड मल्ल्या** म्हणून नोंदणी केली.  त्याने मॉडेल म्हणून काम केले आहे.

मल्ल्या हा भारतीय माजी उद्योगपती विजय मल्ल्या यांचा मुलगा आहे, जो यूबी ग्रुपचा माजी अध्यक्ष आहे (एक भारतीय समूह जो प्रामुख्याने मद्य व्यवसायात आहे), आणि कंपनीचे माजी अध्यक्ष विठ्ठल मल्ल्या यांचा नातू आहे.

त्यांनी आयपीएल क्रिकेट संघ रॉयल चॅलेंजर्स बंगलोर (आरसीबी) चे संचालक म्हणूनही काम केले, जे त्यावेळी त्यांच्या वडिलांच्या मालकीचे होते. २०१० मध्ये जेव्हा त्यांच्या वडिलांनी संचालकपद सोडले तेव्हा तो  कोलकातास्थित फुटबॉल क्लब मोहन बागानचा संचालक बनला.

## संदर्भ 
वर्ग:भारतीय वंशाच्या अमेरिकन व्यक्ती
वर्ग:इ.स. १९८७ मधील जन्म
वर्ग:पुरुष चरित्रलेख
वर्ग:भारतातील पुरुष मॉडेल
दूरियां (१९७९ चित्रपट)

***दूरियां*** हा १९७९ चा बॉलिवूड चित्रपट आहे जो भीमसेन खुराणा दिग्दर्शित आणि शंकर शेष यांनी लिहिलेला आहे. चित्रपटात उत्तम कुमार आणि शर्मिला टागोर यांनी मुख्य भूमिका केल्या आहे आणि सोबत श्रीराम लागू, जलाल आगा, सुधा चोप्रा, सुलभा देशपांडे हे कलाकार आहे. शंकर शेष यांना कथेसाठी फिल्मफेर सर्वोत्तम कथा पुरस्कार मिळाला.

कैलाश (उत्तम कुमार) आणि रत्ना (शर्मिला टागोर) हे एक विवाहित जोडपे एकमेकांवर खूप प्रेम करतात आणि त्यांना एक मूल आहे. तथापि, त्यांच्या वैयक्तिक महत्त्वाकांक्षांमूले त्यांना वेगळे व्हायची परिस्थीती येते.

## संगीत 
चित्रपटाचे संगीत जयदेव यांनी दिले होते.

# "जिंदगी मे जब तुम्हारे गम नहीं थे" - भूपिंदर सिंग, अनुराधा पौडवाल
# "जिंदगी जिंदगी मेरे घर आना" - भूपिंदर सिंग, अनुराधा पौडवाल
# "इव्हनींग न्यूज, बीस बीस पैसा निकलो भाई" - मन्ना डे
# "खोटा पैसा नहीं चलेगा नहीं चला है नही चलेगा" - के. एन. शर्मा, राणू मुखर्जी, प्रीती सागर

## संदर्भ 
वर्ग:इ.स. १९७९ मधील हिंदी चित्रपट
शमिताभ

***शमिताभ*** हा २०१५ मध्ये आर. बाल्की यांनी लिहिलेला आणि दिग्दर्शित केलेला भारतीय हिंदी भाषेतील व्यंग्यात्मक नाट्यपट आहे. या चित्रपटात धनुष, अमिताभ बच्चन आणि नवोदित अभिनेत्री अक्षरा हासन यांच्या मुख्य भूमिका आहे. चित्रपटाची निर्मिती सुनील लुल्ला, बाल्की, राकेश झुनझुनवाला, आर.के. दमानी, अमिताभ बच्चन, अभिषेक बच्चन  यांनी त्यांच्या संबंधित बॅनरखाली संयुक्तपणे केली आहे. इळैयराजाने संगीत आणि पार्श्वसंगीत दिले आहे, तर छायांकन पी.सी. श्रीराम यांनी केले आहे.

आर. बाल्की यांना फिल्मफेर सर्वोत्तम कथा पुरस्कार नामांकन मिळाले.

## संदर्भ 
वर्ग:इ.स. २०१५ मधील हिंदी चित्रपट
वर्ग:आर. बाल्की दिग्दर्शित चित्रपट
मुल्क (२०१८ चित्रपट)

***मुल्क***  हा २०१८ चा भारतीय हिंदी भाषेतील कायदेशीर नाट्यपट आहे जो अनुभव सिन्हा यांनी लिहिलेला, निर्मित आणि दिग्दर्शित केला आहे, आणि त्याचे वितरण झी स्टुडिओने केले आहे. वाराणसी आणि लखनऊमध्ये चित्रित झालेल्या *मुल्क* चित्रपटामध्ये ऋषी कपूर आणि तापसी पन्नू आहेत.

ही कथा एका मुस्लिम कुटुंबाच्या आयुष्याभोवती केंद्रित आहे, जे कुटुंब आपला गमावलेला सन्मान परत मिळवण्याचा प्रयत्न करतात जेव्हा त्यांच्यावर दहशतवादात सामील असल्याचा आरोप लागतो. चित्रपटाच्या सहाय्यक कलाकारांमध्ये रजत कपूर, मनोज पाहवा, प्रतीक बब्बर, आशुतोष राणा, नीना गुप्ता, प्राची शाह पांड्या आणि इंद्रनील सेनगुप्ता  यांचा समावेश आहे. 

सुरुवातीला १३ जुलै २०१८ रोजी चित्रपटगृहात प्रदर्शित होणारा *मुल्क* अखेर ३ ऑगस्ट २०१८ रोजी थिएटरमध्ये प्रदर्शित झाला. जरी व्यावसायिकदृष्ट्या त्याचे बजेट भरून काढण्यात अपयशी ठरला, तरी त्याच्या कथा, पटकथा, आणि कलाकारांच्या अभिनयासाठी त्याला व्यापक प्रशंसा मिळाली आणि फिल्मफेर पुरस्कारांमध्ये सर्वोत्कृष्ट कथा आणि सर्वोत्कृष्ट चित्रपट असे पुरस्कार मिळवले.

पाकिस्तानमध्ये चित्रपटाच्या ट्रेलरवर बंदी घातल्यानंतर, पाकिस्तानच्या सेंट्रल बोर्ड ऑफ फिल्म सेन्सॉरने ३ ऑगस्ट २०१८ रोजी चित्रपटावरही बंदी घातली.

## पुरस्कार आणि नामांकने 
## संदर्भ 
वर्ग:इ.स. २०१८ मधील हिंदी चित्रपट
वर्ग:अनुभव सिन्हा दिग्दर्शित चित्रपट
दिलीप कमलाकर परुळकर

**दिलीप कमळाकर परुळकर** हे एक भारतीय हवाईदलातील अधिकारी होते.
## कारकीर्द
१९६५ च्या भारत-पाकिस्तान युद्धात त्यांच्या सेव्हन स्क्वॉड्रन बरोबर असलेल्या मोहिमेत त्यांच्या विमानाला शत्रूकडून गंभीर हानी झाली होती.त्यांनाही उजव्या खांद्याला गोळी लागली होती.त्यांना त्या क्षतिग्रस्त विमानाबाहेर पडण्याची आज्ञा असतानासुद्धात्यांनी ते विमान सुरक्षित तळावर उतरवले. या त्यांच्या असामान्य शौर्याचा सन्मान करण्यासाठी त्यांना वायु सेना पदक देऊन गौरविण्यात आले.

नंतर १९७१ च्या भारत-पाकिस्तान युद्धात ही त्यांनी भाग घेतला होता. त्यावेळी २६ स्क्वॉड्रन बरोबर असलेल्या मोहिमेदरम्यान त्यांना गोळ्या घालून पकडण्यात आले. ते पाकिस्तानमध्ये युद्धकैदी म्हणून तुरुंगात होते. त्यावेळी त्यांनी त्यांच्या दोन सहकाऱ्यांबरोबर युद्धकैदी छावणीतून तुरुंग खोदून सुटका करण्याचा प्रयत्न केला. परंतु तेव्हा त्यांना पकडण्यात आले. ह्या साहसाच्या सन्मानासाठी त्यांना विशिष्ट सेवा पदक देऊन गौरविण्यात आले.

## सेवानिवृत्तीनंतरचे जीवन
ग्रुप कॅप्टन परुळकर रविवार, १० ऑगस्ट, २०२५ रोजी मृत्यू पावले. 

## संदर्भ व नोंदी 
वर्ग:भारतीय वायुसेनेतील अधिकारी
वर्ग:वायुसेना पदक विजेते
वर्ग:विशिष्ट सेवा पदक विजेते
वर्ग:पुरुष चरित्रलेख
खानदान (१९७९ चित्रपट)

***खानदान***  हा १९७९ चा भारतीय हिंदी नाट्य चित्रपट आहे, जो न्यू वर्ल्ड एंटरप्रायझेस बॅनरखाली सिब्ते हसन रिझवी यांनी निर्मित केला होता आणि अनिल गांगुली यांनी दिग्दर्शित केला होता. यात जितेंद्र, सुलक्षणा पंडित, राकेश रोशन आणि बिंदिया गोस्वामी यांच्या भूमिका आहेत आणि खय्याम यांनी संगीत दिले होते. हा १९५२ च्या बॉम्बे टॉकीजचा चित्रपट  चा हा रिमेक होता जो बिमल रॉय दिग्दर्शित होता, ज्यामध्ये लीला चिटणीस यांनी यांनी आई भूमिका साकारली होती. *खानदान* हा तेलुगूमध्ये *जीविता रत्नम* (१९८१) म्हणून रिमेक करण्यात आला.

## संगीत 
चित्रपटाच्या गीतांना खय्याम यांनी संगीत दिले आहे आणि नक्श लायलपुरी यांनी गीते लिहिली आहेत. या चित्रपटासाठी "माना तेरी नजर में" हे गाणे रेकॉर्ड केले गेले होते, परंतु नंतरच्या *अहिस्ता अहिस्ता* (१९८१) या चित्रपटात ते चित्रित केले गेले, ज्याचे संगीत खय्याम यांनी दिले होते.

## संदर्भ 
वर्ग:इ.स. १९७९ मधील हिंदी चित्रपट
वर्ग:अनिल गांगुली दिग्दर्शित चित्रपट
इरफान खान नियाझी

**मोहम्मद इरफान खान नियाझी** (२८ डिसेंबर २००२) हा पाकिस्तानी क्रिकेट खेळाडू आहे.

## संदर्भ 
वर्ग: पाकिस्तानचे क्रिकेट खेळाडू
वर्ग:पुरुष चरित्रलेख
धर्म (२००७ चित्रपट)

***धर्म***  हा भावना तलवार दिग्दर्शित २००७ चा हिंदी चित्रपट आहे, ज्यामध्ये पंकज कपूर आणि सुप्रिया पाठक मुख्य भूमिकेत आहेत. हा तलवार यांना दिग्दर्शनाचा पहिला चित्रपट आहे, जो सांप्रदायिक सलोख्याच्या विषयावर भाष्य करतो. याचे बहुतेक चित्रीकरण वाराणसीमध्ये झाले आहे.

२००७ च्या राष्ट्रीय चित्रपट पुरस्कारात, या चित्रपटाला राष्ट्रीय एकात्मतेवरील सर्वोत्कृष्ट चित्रपटाचा नर्गिस दत्त पुरस्कार मिळाला. २००७ च्या कान्स चित्रपट महोत्सवाच्या टॉस लेस सिनेमास डू मोंडे (जागतिक चित्रपट) विभागात या चित्रपटाचा प्रीमियर झाला.

*धर्म*  चित्रपट वादात अडकला होता, जिथे तो ऑस्करमध्ये भारताच्या अधिकृत प्रवेशासाठी अंतिम फेरीत पोहोचला होता, पण शेवटी*एकलव्य: द रॉयल गार्ड* अंतिम फेरीत पोहोचला.

विभा सिंग यांना फिल्मफेर सर्वोत्तम कथा पुरस्काराचे नामांकन मिळाले.

## संदर्भ 
वर्ग:इ.स. २००७ मधील हिंदी चित्रपट
पी.जी. रांजणीकर

**पी.जी. रांजणीकर** तथा **पांडुरंग गणपतराव रांजणीकर** हे मराठवाडा मुक्ती संग्रामाद्वारे निजामाच्या राजवटीतून मराठवाड्याला मुक्ती मिळवून देणारे स्वातंत्र्यसैनिक होते . स्वामी रामानंद तीर्थ , गोविंदभाई श्रॉफ आणि देवीसिंग चौहान यांसारख्या इतर नेत्यांसोबत त्यांनी संघर्षात महत्त्वाची भूमिका बजावली.
बांगलादेश क्रिकेट संघाचा पाकिस्तान दौरा, २०२५

बांगलादेश क्रिकेट संघ मे आणि जून २०२५ मध्ये पाकिस्तान क्रिकेट संघाविरुद्ध दोन कसोटी सामने खेळण्यासाठी पाकिस्तानच्या दौऱ्यावर गेला होता. या दौऱ्यात तीन ट्वेंटी२० आंतरराष्ट्रीय (टी२०आय) सामने होते. एप्रिल २०२५ मध्ये, पाकिस्तान क्रिकेट बोर्डाने (पीसीबी) मालिकेचे वेळापत्रक जाहीर केले. सर्व सामने लाहोरमधील गद्दाफी स्टेडियमवर खेळवण्यात आले.

मूळतः, या दौऱ्यात फ्युचर टूर्स प्रोग्राम अंतर्गत तीन एकदिवसीय आणि तीन टी२०आय सामने समाविष्ट करण्याचे नियोजन होते. तथापि, २०२६ मध्ये होणाऱ्या टी२० विश्वचषकामुळे, दोन्ही बोर्डांनी परस्पर सहमती दर्शविली की एकदिवसीय सामन्यांऐवजी दोन अतिरिक्त टी२० सामने खेळवले जातील. नंतर, मालिका पुन्हा तीन आंतरराष्ट्रीय टी२० सामन्यांपुरती मर्यादित करण्यात आली.
## संघ
२२ मे रोजी, सौम्य सरकारला पाठीच्या दुखापतीमुळे मालिकेतून बाहेर काढण्यात आले, त्याच्या जागी मेहेदी हसन मिराझची निवड करण्यात आली. २५ मे रोजी, २०२५ आयपीएल दरम्यान मुस्तफिझुर रहमानला अंगठ्याच्या दुखापतीमुळे मालिकेतून बाहेर काढण्यात आले, त्याच्या जागी खालेद अहमदची निवड करण्यात आली.

२७ मे रोजी, २०२५ पीएसएल दरम्यान बाजूच्या ताणामुळे मोहम्मद वासिम ज्यु.ला मालिकेतून बाहेर काढण्यात आले, त्याच्या जागी अब्बास आफ्रिदीची निवड करण्यात आली.
## आं.टी२० मालिका
### १ला आं.टी२० सामना
### २रा आं.टी२० सामना
### ३रा आं.टी२० सामना
## संदर्भयादी 
## बाह्यदुवे
* मालिका मुख्यपान ईएसपीएन क्रिकइन्फोवर

वर्ग:आंतरराष्ट्रीय क्रिकेट, २०२५
पाकिस्तान
२०२५ 
वर्ग:आंतरराष्ट्रीय क्रिकेट संघाचे पाकिस्तान दौरे
फिल्मफेर सर्वोत्तम पटकथा पुरस्कार

**फिल्मफेर सर्वोत्तम पटकथा पुरस्कार** हा *फिल्मफेर* मासिकातर्फे हिंदी चित्रपटांसाठीच्या वार्षिक फिल्मफेर पुरस्कारांचा भाग म्हणून दिला जातो. 

फिल्मफेर पुरस्कारांची सुरुवात १९५४ मध्ये झाली असली तरी, या श्रेणीतील पुरस्कारांची सुरुवात १९६९ मध्ये झाली. या पुरस्काराची पहिले मानकरी नाबेंदू घोष हे चित्रपट *मझली दीदी* यासाठी होते. हा पुरस्कार सलीम-जावेद (१९७४, १९७६, १९८३), बासू चॅटर्जी (१९७२, १९७७, १९९१),राजकुमार हिरानी (२००४, २०१०, २०१५) आणि विधू विनोद चोप्रा (२००४, २०१०, २०२४) यांना सर्वाधिक ३ वेळा देण्यात आला आहे.

 
## विजेते व नामांकन 
## संदर्भ 
वर्ग:फिल्मफेर पुरस्कार
वर्ग:पटकथाकार
द रॅबिट हाऊस

**द रॅबिट हाऊस** हा एक २०२५ साली प्रदर्शित झालेला हिंदी भाषेतील एक चित्रपट आहे. ह्या चित्रपटाचे दिग्दर्शन वैभव कुलकर्णी यांनी केले तर सुनिता पांढरे व कृष्ण पांढरे यांच्या गिताई प्रॉडक्शनने ह्या चित्रपटाची निर्मिती केली. सदर चित्रपट संपूर्ण भारतात ३ जानेवारी २०२५ रोजी प्रदर्शित झाला.
## कलाकार व त्यांच्या भूमिका
* अमित रियान - श्रीकांत
* करिष्मा पाठारे - कोमल
* पद्मनाभ गायकवाड - मोहित
* प्रिती शर्मा
* सुरेश कुंभार
* गगन प्रदीप
## कथा 
"द रॅबिट हाऊस" ही नववधू असलेल्या एका तरुणीची हृदय पिळवटून टाकणारी कहाणी आहे, जी ऑब्सेसिव्ह-कम्पल्सिव्ह डिसऑर्डरने (OCD) ग्रस्त पतीसोबतच्या गुदमरवणाऱ्या वैवाहिक जीवनातून मुक्ती मिळवण्याचा प्रयत्न करत आहे. तिच्या मुक्तीचा मार्ग हा अस्तित्वात आहे की मृत्यूत — हा प्रश्न ही कथा प्रेक्षकांसमोर उभी करते. हिमाचल प्रदेशाच्या नयनरम्य निसर्गरम्य पार्श्वभूमीवर ही कथा गूढ आणि रोमँस यांच्या नाजूक मिश्रणातून उलगडते. नात्यांतील गुंतागुंत, मानसिक आरोग्य, आणि सामाजिक नियम यांच्या सूक्ष्म छटा ही कथा प्रभावीपणे मांडते. "द रॅबिट हाऊस" हे शीर्षक प्रतीकात्मक महत्त्वाने समृद्ध आहे — नायिकेच्या स्वातंत्र्याच्या शोधाची तुलना सशाच्या बिळाच्या दुर्बोध प्रवासाशी करता येईल. हिमाचल प्रदेशाची अद्भुत दृश्यसंपन्नता ही फक्त नयनरम्य पार्श्वभूमी म्हणून नसून, कथानकाचा एक महत्त्वाचा भाग बनते, जी कथेला सांस्कृतिक बारकावे आणि भावनिक गहिरेपणा देते. "द रॅबिट हाऊस" ही कथा, पात्रांची ओळख, आणि अप्रतिम दृश्यरचना अशा प्रकारे एकत्र आणते की, ती पारंपरिक कथनशैलीच्या सीमा ओलांडून एक आगळा-वेगळा सिनेमॅटिक अनुभव देते.

## संदर्भ
## बाह्य दुवे
*
खंडहर (१९८४ चित्रपट)

***खंडहर*** (इंग्रजीत नाव - *रुइन्स* ) हा १९८४ मध्ये मृणाल सेन दिग्दर्शित भारतीय हिंदी भाषेतील चित्रपट आहे, जो *तेलनापोटा अभिषकार* (तेलेनापोटा शोधणे) या प्रेमेंद्र मित्रा यांच्या बंगाली लघुकथेवर आधारित आहे. या चित्रपटात शबाना आझमी, नसीरुद्दीन शाह आणि पंकज कपूर यांच्या भूमिका आहेत. हा चित्रपट १९८४ च्या कान्स चित्रपट महोत्सवात अन् सर्टेन रिगार्ड विभागात दाखवण्यात आला होता.

## पुरस्कार 
* १९८५ - शिकागो आंतरराष्ट्रीय चित्रपट महोत्सव : ग्रँड प्राइज (सर्वोत्कृष्ट चित्रपट) 
* १९८५ -  फिल्मफेअर सर्वोत्कृष्ट पटकथा पुरस्कार : मृणाल सेन
* १९८४ - सर्वोत्कृष्ट दिग्दर्शकाचा राष्ट्रीय चित्रपट पुरस्कार : मृणाल सेन 
* १९८४ - सर्वोत्कृष्ट अभिनेत्रीचा राष्ट्रीय चित्रपट पुरस्कार : शबाना आझमी 
* १९८४ - सर्वोत्कृष्ट संपादनासाठी राष्ट्रीय चित्रपट पुरस्कार : मृण्मय चक्रवर्ती 

## संदर्भ 
वर्ग:मृणाल सेन दिग्दर्शित चित्रपट
वर्ग:इ.स. १९८४ मधील हिंदी चित्रपट
२०२५ विम्बल्डन स्पर्धा - महिला एकेरी

**२०२५ च्या विम्बल्डन स्पर्धेच्या महिला एकेरी प्रकारात** इगा स्वियातेकने अंतिम फेरीत अमांडा अनिसिमोवाचा ६-०, ६-० असा पराभव करून महिला एकेरी टेनिसचे विजेतेपद जिंकले.  हे तिचे पहिले विम्बल्डन जेतेपद आणि एकूण सहावे ग्रँड स्लॅम जेतेपद होते. स्वियातेक विम्बल्डन एकेरी  जिंकणारी पहिली पोलिश खेळाडू आहे.  ही फक्त तिसरी ग्रँड स्लॅम अंतिम फेरी होती. १९११ च्या विम्बल्डन चॅम्पियनशिप आणि १९८८ च्या फ्रेंच ओपन नंतर पहिल्यांदाच डबल बेगल झाले.    स्वियातेक माती, गवत आणि हार्डकोर्टवरील ग्रँड स्लॅम जिंकणारी खुल्या युगातील आठवी महिला आहे.    

## मानांकन 
## सामने 
### अंतिम फेऱ्या 
### वरचा अर्ध 
#### विभाग १ 
#### विभाग २ 
#### विभाग ३ 
#### विभाग ४ 
### खालचा अर्ध 
#### विभाग ५ 
#### विभाग ६ 
#### विभाग ७ 
#### विभाग ८ 
## संदर्भ आणि नोंदी 
वर्ग:२०२५ विंबल्डन स्पर्धा
मॅच फिक्सिंग: द नेशन ॲट स्टेक

**मॅच फिक्सिंग : द नेशन ॲट स्टेक** हा एक २०२५ साली प्रदर्शित झालेला हिंदी भाषेतील एक चित्रपट आहे. ह्या चित्रपटाचे दिग्दर्शन केदार गायकवाड यांनी केले तर पल्लवी गुर्जर यांच्या आर्ट अरीना क्रिएशन्सने ह्या चित्रपटाची निर्मिती केली. सदर चित्रपट संपूर्ण भारतात १० जानेवारी २०२५ रोजी प्रदर्शित झाला. हा चित्रपट निवृत्त कर्नल कन्वर खताना यांच्या *द गेम बिहाइंड सॅफ्रन टेरर* या कादंबरीवर आधारित आहे.
## कलाकार व त्यांच्या भूमिका 
* विनीत कुमार सिंह - कर्नल आशिष पटवर्धन
* मनोज जोशी - परवेझ मुशर्रफ
* राज अर्जून - कर्नल इमाम
* योगेश भारद्वाज - ए.टी.एस. प्रमुख राठोड
* मैत्रेयी दाते - आराध्या 
* शतफ फिगर - अश्फाक परवेझ कयानी
* किशोर कदम - सावंत करमरकर
* रमनजीत कौर - असिया अन्द्राबी
* एरावल्ली खन्ना - रुबिया
* शिवम मिश्रा - अजमल कसाब
* राजीव पांडे - हाफिज सईद
* ललित परीमू - रणविजय सिंह
* अनुजा साठे - अनुराधा पटवर्धन
* अर्जुन शास्त्री - अर्णब मुखर्जी
* राजेश त्रिपाठी - झुबैर नाईक
* इब्रार यकुब - मेजर सम्राट
## कथा 
**मॅच फिक्सिंग : द नेशन ॲट स्टेक** ही फिल्म दोन आघाड्यांवर उकळत असलेल्या कटकारस्थानावर प्रकाश टाकते—पहिली, भारताच्या अंतर्गत राजकारणातील *भगवा दहशतवाद* या फूट पाडणाऱ्या कथानकाभोवती फिरणारी राजकीय खेळी, आणि दुसरी, पाकिस्तानच्या उच्च कमांड व गुप्तचर जाळ्याने भारत अस्थिर करण्यासाठी आखलेल्या योजनांची मालिका, ज्याचा परिपाक म्हणजे २६ नोव्हेंबर २००८ चा मुंबईवरील दहशतवादी हल्ला. हा चित्रपट सत्तासंघर्षाच्या खेळांचे आणि त्यांच्या दूरगामी परिणामांचे कठोर वास्तव उघड करतो.

## संदर्भ
## बाह्य दुवे
*